చెన్నై: నాటకీయ పరిణామాల మధ్య ఆర్కే నగర్ ఉపఎన్నికల్లో పోటీచేసే అవకాశం కోల్పోయిన నటుడు విశాల్ కృష్ణ... తాజాగా మరో సంచలన ప్రకటన చేశారు. ఈ నెల 21న జరగనున్న ఆర్కే నగర్ ఉపఎన్నికల్లో పోటీచేస్తున్న ఓ స్వతంత్ర అభ్యర్థికి మద్దతిస్తాననీ.. అతడిని గెలిపించుకుని నియోజకవర్గ ప్రజలకు సేవచేస్తానని పేర్కొన్నారు. ఆర్కే నగర్లో జరుగుతున్న పరిణామాలను ట్విటర్ ఖాతాల ద్వారా రాష్ట్రపతి, ప్రధానమంత్రి దృష్టికి తీసుకెళ్లారు. ‘‘నేను విశాల్.. చెన్నైలోని ఆర్కేనగర్ ఎన్నికల్లో ఏంజరుగుతుందో మీకు తెలిసే ఉంటుందని భావిస్తున్నాను. నా నామినేషన్ను అంగీకరించి, ఆ తర్వాత మళ్లీ తిరస్కరించారు. ఇది అన్యాయం. నేను దీన్ని మీ దృష్టికి తీసుకొస్తున్నాను. న్యాయం జరుగుతుందని ఆశిస్తున్నాను..’’ అని విశాల్ పోస్టు చేశారు. మంగళవారం విశాల్ సమర్పించిన నామినేషన్ను అధికారులు తిరస్కరించిన సంగతి తెలిసిందే. అయితే అదే రోజు ఆయన వాదన విన్నతర్వాత నామినేషన్ అంగీకరించారు. అనంతరం మళ్లీ విశాల్ నామినేషన్ తిరస్కరిస్తున్నట్టు ప్రకటించారు. రెండ్రోజుల క్రితం సినీఫక్కీలో జరిగిన ఈ నాటకీయ పరిణామాలకు విశాల్తో పాటు తమిళనాడు ప్రజలను కూడా గందరగోళానికి గురిచేశాయి. దీంతో ‘‘ఇవాళ ప్రజాస్వామ్యం చచ్చిపోయిందంటూ’’ విశాల్ తీవ్ర స్థాయిలో స్పందించారు. ప్రజాస్వామ్య దేశంలో ఓ యువకుడు స్వంతంత్రంగా పోటీచేస్తే.. ఇన్ని ఇబ్బందులు ఎదుర్కోవాలా అని ఆవేదన వ్యక్తం చేశారు.
chennai: natakiya parinaamaala madhya aarke nagar upaennikallo potichese avakaasam kolpoina natudu visal krishna... taajaagaa maro sanchalana prakatana chesaru. ee nela 21na jaraganunna aarke nagar upaennikallo potichestunna oo swatantra abhyardhiki maddatistaananii.. atadini gelipinchukuni niyojakavarga prajalaku sevachestaanani perkonnaru. aarke nagarlo jarugutunna parinaamaalanu twiter khatala dwara rashtrapati, pradhaanamantri drushtiki teesukellaaru. ‘‘nenu visal.. chennailooni arcanagar ennikallo enjarugutundo meeku telise untundani bhaavistunnaanu. naa namineshannu angeekarinchi, aa tarvaata malli tiraskarinchaaru. idhi anyayam. nenu deenni mee drushtiki teesukostunnaanu. nyaayam jarugutundani aasistunnaanu..’’ ani visal postu chesaru. mangalavaaram visal samarpinchina namineshannu adhikaarulu tiraskarinchina sangati telisinde. ayithe adhe roju aayana vaadana vinnatarvaata namination angeekarinchaaru. anantaram malli visal namination tiraskaristunnattu prakatinchaaru. rendrojula kritam cineefakkilo jarigina ee natakiya parinaamaalaku visaaltoe paatu tamilanadu prajalanu kuudaa gandaragolaaniki gurichesai. deentho ‘‘ivaala prajaaswaamyam chachipoyindantu’’ visal teevra sthaayilo spandinchaaru. prajaaswaamya desamlo oo yuvakudu swantantramgaa potichesthe.. inni ibbandulu edurkovala ani aavedana vyaktam chesaru.